
ZAPISNIK
2. sestanka tekmovalne komisije RZS  v tem mandatu


Sestanek je bil v petek, 19. 1. 2018, z začetkom ob 16.00 uri v prostorih RD Maribor, Cesta XIV. divizije 52 , 2000 Maribor.

Prisotni:
- k o m i s i j a :	Bojan JAVORNIK (predsednik komisije) ter člani: Aleksander KOLAR, Brane ZELIČ, Danilo BIŽAL.
- drugi vabljeni:	dr. Miroslav ŽABERL (predsednik RZS), mag. Igor MILIČIĆ (sekretar RZS), Drago ORNIK
- opravičeni:	 Tomo SOTENŠEK.

SKLEPČNOST: 	Sestanek je vodil predsednik TK Bojan Javornik. Od petih članov TK so bilo prisotni štirje  člani, sestanek je sklepčen.


Soglasno je bil sprejet razširjen dnevni red:

1. Pregled zapisnika 1. seje TK in pregled realizacije sklepov.
2. Obravnava poročila o delu TK v letu 2017 
3. Potrditev tekmovalnega koledarja za  tekmovalno leto 2018 z izvajalkami in organi tekmovanj 
4. Informacija o poteku registracij tekmovalcev in o ligah 
5. Potrditev predlogov za imenovanje vodij reprezentanc in trenerjev 
6. Finančni načrt TP za leto 2018 
7.  Predlog enotnih dnevnikov za ligaška tekmovanja.
8.  Razno – izobraževanje športni delavec, predvideni termini.
primer RD Voglajna, zamenjava v podkomisiji LKO in LRM.

Dopolnjen dnevni red je bil sprejet soglasno.


AD 1

Pregled zapisnika 1. seje TK in pregled realizacije sklepov.

Pregled sklepov je pripravil predsednik komisije B. Javornik. Predstavil je osnutek skupnega tekmovalnega dnevnika, ki predstavlja uradni dokument, ki ga predpiše RZS. Predstavil je primer za LRP, za ostale discipline se prilagodi specifikam le-teh. Do sedaj je na tem področju bilo preveč različic takega dnevnika. Na koncu vsakega dnevnika (primer LRP) mora biti označena skrajna številka, ki se kot boniteta prenese v drugo tekmo. Zneski v tabeli morajo biti vedno enaki. V nogi sta označena komisar lige in glavni sodnik. Od sedaj naprej komisija sprejema tekmovalne dnevnike samo v Excel obliki, vse druge oblike se zavrnejo. 

Razprava:
Javornik – vsi komisarji dobijo obliko uradnega dnevnika tekme, katerih podatki se prenašajo iz tekme v tekmo. Komisarji morajo biti dosledni, saj so tekme državnega prvenstva plačljive storitve, ki zahtevajo pravočasno in korektno izpolnjene tekmovalne rezultate. Trenutno je taka praksa pri podkomisiji LRM.
Osnutek terminskega plana tekem je bil med tekmovalci sprejet brez veliki pripomb; predsednik Javornik  se je zahvalil za pomoč pri pripravi le-tega. Letos so bili prvič pravilno postavljeni in pravočasno objavljeni datumi tekem v sklopu RAJP – z našimi tekmami ni podvajanj.
Finančni pregled- komisija LRM bo morala najti sredstva, da se manjkajoči denar vrne. 
Registracija tekmovalcev – zaključek 1. februarja. Ko strokovna služba RZS oz. Ivica Susman ugotovi, da nima vseh podatkov, se pozove matično RD, da v roku 8 dni dopolni manjkajoče podatke; v nasprotnem primeru se registracija anulira oz. se smatra, da je prosilec od registracije odstopil.

Vprašanje sprememb pravilnikov glede na pravilniki FIPSed 
Pri veteranih so spremembe pri oznakah let tekmovalcev. Predsednik RZS opozori, da vse spremembe sprejmejo na tehnični komisiji FIPSed, kongres federacije jih samo potrdi in o njih ne razpravlja. Zavezal se je, da bo na to pomanjkljivost javno opozoril. Predlagal je, da če kandidiramo kot država, kandidiramo za dve leti skupaj. 

Po razpravi so bili sprejeti:

Sklep 1:  komisija se je seznanila in potrdila realizacijo sklepov pretekle seje komisije.
Sklep 2: vse kandidature za SP IN EP se poda za dve leti skupaj in se v prihodnje predstavi na sestanku komisije v začetku leta.


AD 2

Obravnava poročila o delu TK v letu 2017.

Poročila je predstavil predsednik TK B. Javornik, v pisni obliki so člani komisije dobili poročilo v gradivu. Vsa tekmovanja so bila uradno pravočasno prijavljena državni ribiški inšpekciji. Predstavil je statistične podatke o tekmovanjih v preteklem letu. Ugotavlja, da število tekem drastično upada. Nekateri funkcionarji območnih zvez ne znajo organizirati tekme za ostale člane. Navedel je rezultate po svetovnih prvenstvih. Finančno poročilo – še več je minusa, kot je bilo prvotno mišljeno (osveženi podatki računovodkinje I. Susman), zato prosi podkomisijo LRM, da minus čim prej pokrije.  Predsednik TK ocenjuje delo strokovne službe v preteklem letu kot korektno opravljeno. 

Vprašanje programa športni delavec v sl. Ribištvu. 
B. Javornik predlaga pripravo pregleda seznama opravljenih tečajev za športnega delavca po RD, da se pozove tiste RD, ki na to usposabljanje še niso poslale kandidata. Glede vprašanja uskladitve programa športni delavec z državnimi športnimi inštitucijami je bilo na sestanku s podpredsednikom OKS ugotovljeno, da se na MIZŠ pripravlja izhodišča za pripravo športnih programov. Predsednik RZS predlaga, da se trenutno počaka z usklajevanjem programa izobraževanja. 

Sprejet je bil:

Sklep 4: prisotni člani komisije potrjujejo podano poročilo predsednika o delu komisije v letu 2017, ki se pošlje v dokončno potrditev na sejo UO RZS. 


AD 3

Potrditev tekmovalnega koledarja za  tekmovalno leto 2018 z izvajalkami in organi tekmovanj 

Javornik - vsi datumi so zapolnjeni, če ne dobimo delegatov in glavnih sodnikov, jih lahko določimo naknadno v februarju. 
Zelič: osnova je bila prijava RD in primernost tras. Vsako traso je natančno pregledal – tam kjer so bile prej precejšnje kritike na traso oz. izvedbo tekme, tista RD ni bila izbrana. Vseh tekem v disciplini LRP bo 43.  Evropsko prvenstvo v LRP bo med 16. in 17. julijem v Radečah. Imena glavnih sodnikov bo podal naknadno. 
Kolar – ima potrjene termine iz sestanka v preteklem letu. Trase se zbirajo in so pogojene s številom registriranih tekmovalcev. Od strokovne službe RZS pričakuje podatek o registracijah do konca meseca, predvideva sestanek podkomisije v prvem februarskem vikendu.
Bižal, Ornik: termini in lokacije tekem so bile izbrane glede na pogovore z izvajalkami tekem, vse izvajalke soglašajo z osnutkom tekem DP v muharjenju. Termini tekem mladih in veteranov se ne pokrivajo, skupno bo izvedenih 20 tekem, sestanek podkomisije LRM z izvajalkami pa bo 17. marca v RD Medvode.
Kasting:  med 3. in 5. avgustom se bo po podatkih ICSF izvajalo svetovno kastinško prvenstvo v Sloveniji. Na spornost prijave je predhodno opozoril T. Sotenšek kot predsednik podkomisije. Razpravo o tej problematiki je povzel predsednik TK, da bomo reševali problem, ko dobimo nazaj povratno pismo od  sekretarja ICSF. 

Sklep 5: komisija potrjuje terminski plan tekmovanj državnega prvenstva v vseh disciplinah,  izvajalke tekem se potrdijo naknadno.

Sklep 6: tekmovalni koledar se korespondenčno dopolni z organi tekme in z določenimi izvajalkami tekem zaradi soodvisnosti od števila registriranih  tekmovalcev.


AD 4

Informacija o poteku registracij tekmovalcev in o ligah.

Predsednik  komisije in člani so prebrali seznam prijavljenih tekem za leto 2018 po vseh štirih disciplinah. Po razpravi je bil sprejet

Sklep 7: člani komisije so se seznanili s trenutnim potekom registracije tekmovalcev in s seznamom ligaških tekem. 


AD 5

Potrditev predlogov za imenovanje vodij reprezentanc in trenerjev.

Pri invalidski reprezentanci v disciplini LRP se doda kot vodjo reprezentance Petra Dimitrovskega, trener reprezentance pa bo Martin Smole. 

Sprejet je bil : 

Sklep 8: seznam trenerji in vodje reprezentanc za l. 2018 se pošlje v potrditev UO RZS. Do 1. marca 2018 strokovna služba RZS izdela sklep o imenovanju vodij reprezentanc in trenerjev za vse discipline in jih pošlje imenovanim. 


AD 6

Finančni načrt TP za leto 2018 

V razpravi  je bilo izpostavljeno načelo, da ostale tekmovalne podkomisije ne morejo pokrivati izgube ene tekmovalne podkomisije. Predsednik komisije je poudaril, da nobena komisija ne more razpolagati z več finančnimi sredstvi, kot jih je prejela preteklo leto, skupaj z dodanimi sredstvi, ki jih je podkomisija prejela od sponzorjev. Zaključil je, da se bo morala podkomisija LRM odpovedati določenim aktivnostim z namenom pokritja nastalega finančnega primanjkljaja. 

Sprejet je bil: 

Sklep 9: člani komisije se strinjajo da bodo razpolagali z denarjem za tekmovalno leto 2018 po lanskoletnem razdelilniku sredstev.


AD 7

Predlog enotnih dnevnikov za ligaška tekmovanja 
Glede na predhodno predstavitev enotne oblike tabel in razprave o tem je bil sprejet 

Sklep 10: člani tekmovalne komisije potrjujejo predstavljeno enotno obliko dnevnikov za ligaška tekmovanja.




AD 8

 Razno – izobraževanje športni delavec, predvideni termini.


· Športni delavec v sladkovodnem ribištvu
Prisotni člani komisije so sprejeli, da bosta v letu 2018, glede na število še manjkajočih izobraženih tekmovalcev, razpisana dva termina izobraževanja,  in sicer 10. in 17. marec. Lokacije izobraževanj, poleg že sprejetih v ZRD Maribor ali v RD Radeče, bo lahko tudi dom RD Šempeter, pod pogojem, da je najem dvorane za izobraževanje brezplačen, tako kot pri prej omenjenih. 


· Problematika  RD Voglajna – vloga Aleksander Poš.
Prebrana je bila pisna vloga tekmovalca LKO. B. Javornik je zbranim članom komisije predlagal, da ni teoretičnih zadržkov, da ne bi mogli tekmovati. 

Sprejet je bil 
Sklep 11:  komisija je obravnavala vlogo in odločila, da so tekmovalci v LKO iz RD Voglajna storili vse, da v roku opravijo uradni prestop iz RD. Ker iz objektivnih razlogov tega pravočasno niso mogli storiti, člani tekmovalne komisije soglašajo, da se prizadetim  časovno zapoznela registracija prizna.


· Sporazumna razrešitev člana podkomisije LKO

Predsednik TPK A.  Kolar je predstavil razloge za sporazumno razrešitev Borisa Galekoviča. Na zadnjem sestanku podkomisije imenovanega ni bilo, sta pa se  ostala člana podkomisija  strinjala s predlogom. Naknadno je  B. Galekovič  sporazumno sprejel predlagano razrešitev. 
 
Sklep 12: tekmovalna komisija potrjuje sporazumno razrešitev Borisa Galekoviča kot člana tekmovalne podkomisije LKO.  


· Sporazumna razrešitev člana podkomisije LRM

Predsednik TPK D. Bižal je povedal, da so na zadnji seji podkomisije obravnavali vlogo za razrešitev M. Zlodeja. Na sestanku so člani podkomisije predlagali  zamenjavo, in sicer Karla Pirca, člana RD Bled.

Sklep 13: tekmovalna komisija potrjuje razrešitev Mateja Zlodeja kot člana tekmovalne podkomisije LRM in hkrati potrjuje imenovanje Karla Pirca kot drugega člana podkomisije.  


Sestanek je bil končan ob 19.15.

Zabeležil:   	Predsednik komisije:
mag. Igor MILIČIĆ                                                                              Bojan JAVORNIK  	








OPOMBA: sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.
Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ____________. 2018.

